Al-Muhtadee Billah

Hi Prinsipe han Korona Haji **Al-Muhtadee Billah** Ibni  Sultan Haji Hassanal Bolkiah Mu'izzaddin Waddaulah, GCVO; (natawo 17 Pebrero 1974) amo an Prinsipe han Korona han Brunei Darussalam. Hiyá an syahan didâ han linya hin pagsunodsunod nga magin sunod nga Sultan han Brunei. Nakapot hiyá han puwesto hin senyor nga ministro han  Opisyo han Primer Ministro han Brunei, Heneral han Kanan-Hadi nga Brunei nga Kapuwersahan nga Armada ngan Deputy nga Inspektor Heneral han Kanan-Hadi han Brunei nga Puwersa han Polisiya.

## Syahan nga bahin han kinabuhi
Natawo hi Prinsipe Al-Muhtadee Billah ha Istana Darul Hana, Bandar Seri Begawan han 17 Pebrero 1974. Hiyá an suhag nga anak-nga-lalaki ngan sumurunod han trono han Brunei. Anak hiyá ni Sultan Hassanal Bolkiah ngan Pengiran Anak Saleha (nga magka-syahan-nga-patod). An iya apoy ha amay hi Sultan Omar Ali Saifuddien III ngan Pengiran Anak Damit. An iya apoy ha iroy hira Pengiran Pemancha Pengiran Anak Haji Mohammad Alam ngan Pengiran Anak Hajah Besar.

## Edukasyon
Nagtikang hin sayó ha kinabuhi an edukasyon ni Al-Muhtadee Billah, ha Prinsipe-Prinsesa nga Iskwelahan ha Istana Darul Hana. Nagkuha gihapon hiyá han iya primarya nga edukasyon ha St. Andrew's School, Brunei, ha Bandar Seri Begawan. Ha sunod, nagpadayon hiyá han Brunei Junior Certificate of Education han 1988, ngan han General Certificate of Education GCE Ordinary Level nga Exam han 1991 samtang nag-aaram hiya ha Paduka Seri Begawan Sultan Science College. Dugang nga na-edukar hiyá ha Emanuel School ha London. Nakapasar hiyá han iya GCE Advanced Level nga mga exam han 1994.

Nagtambong hi Al-Muhtadee Billah hin mga tutorial ha Unibersidad han Brunei Darussalam ngan nagtikáng hiyá han iya edukasyon ha langyaw ha Oxford Centre for Islamic Studies han Oktubre 1995. Nagmatrikular hiyá hin pakasulod han *Foreign Service Programme* han Unibersidad han Oxford ha Magdalen College, Oxford, nga diin naggradwar hiyá han 1997. Samtang didto hiyá ha Oxford, nagsunod hiyá hin programme hin pag-aram nga ginespesipiko nga gindisenyo para ha iya nga naglakip hin mga Islamico nga mga pag-aram, negosyo, diplomasya, ngan mga relasyon panlangyaw. Nakakarawát hiyá han iya Diploma hin diplomatics nga Pag-aram dida hin espesyal nga pagkonvokar nga ginbuhat han 3 Agosto 1998 ha Bandar Seri Begawan.

Han 1988 natapos ni Al-Muhtadee Billah an pagbasa han Baraan nga Quran ngan han 'ayat-ayat lazim' ngan nag-aram gihapon hiyá hin mga dirudilain nga mga aspeto han mga pagtutdo han Islam.

## Pagpasamwak nga Prinsipe han Korona
Ginpasamwak nga Prinsipe han Korona han Brunei hi Al-Muhtadee Billah didâ han 10 Agosto 1998 ha Istana Nurul Iman. Didâ han seremonya, an iya amay, an Sultan han Brunei, naghatag ha iya han 'Keris Si Naga'. Nagbutáng iní ha iya ha linya nga magin ika-30 nga Sultan of Brunei. Ginsundan an seremonya hin prosesyon palibot han pamunuan, Bandar Seri Begawan.

### Papel ha gobyerno
Ha pag-andam nga magin mamuno han nasod, pipira ka mga papel an ginkakaptan ni Al-Muhtadee Billah ha gobyerno. Hiyá an Senyor nga Ministro ha Opisyo han Primer Ministro, usá nga heneral didâ han Puwersa Armada han Brunei, ngan Deputy Inspektor Heneral han Real nga Brunei nga Puwersa han Kapulisan. Komo Senyor Ministro hiyá gihapon an Mangulo han Komite hin Pagdumara ha Nasodnon nga Disastre.

Komo Senyor Ministro dida han Opisyo han Primer Ministro (ngan han korte han hadi), ginpapahibaro hiyá ha tanan nga mga aspeto han pan-gobyerno. Kun it iya amay adto ha langyaw, pirme hiyá ginbubutang nga maggios nga Deputy Sultan. Naghahatag gihapon hiyá hin audiencia han mga nangungulpot ngan nagkakalakat nga mga Embahador ngan Alta Komisyoner. Nagtitikadamo an iya pagkada ha mga opisyal nga mga funsyon ha pagpa-upay han iya abilidad hin pagyakan ha publiko ha paghimo hin *sabda* (mga real nga pamulong hin Prinsipe han Korona). Hiya an Deputy nga Kansilyer han Unibersidad han Brunei Darussalam ngan an Kansilyer han Institute Technology Brunei; maka-usá ha tagsa tuig naghahatag hiyá hin mga diploma ha mga pagkonvokar han duha nga mga institusyon.

## Mga kasarigan

## Mga sumpay ha gawas
* Mga ritrato tikang han 2004 nga kasal